cyanic-selkie/wikianc huggingface dataset:
మద్దాళి ఉషాగాయత్రి
ప్రదర్శనలు
గత నలభై ఏళ్లుగా ఎన్నో వేల ప్రదర్శనలిస్తూనే ఉన్నారు. న్యూఢిల్లీ, ముంబై, చెన్నై, బెంగళూరు, హైదరాబాద్‌లో సంగీత నాటక అకాడమీ వారి ఆధ్వర్యంలో, సౌత్ జోన్ కల్చరల్ సెంటర్ ఆధ్వర్యంలో, టిటిడి వారి ఆధ్వర్యంలో, రాష్ట్ర సాంస్కృతిక శాఖ ఆధ్వర్యంలో ఎన్నో ప్రదర్శనలిచ్చారు. విదేశాలలో ఆటా, తానా, యూరోపు తెలుగు అసోసియేషన్ వారి ఆధ్వర్యంలో ఎన్నో ప్రదర్శనలు ఇచ్చారు. 1997లో మారిషస్‌లో భారత స్వాతంత్ర్య దినోత్సవంనాడు ఇచ్చిన ప్రదర్శనలో ఇచ్చారు. ఆనాటి ప్రెసిడెంటు ఆవిడను సత్కరించారు. 200పైగా నృత్యాంశాలకు ఉషాగాయత్రిగారు కొరియోగ్రఫి చేశారు. కలాపం మీద 3 రోజుల సెమినారు నిర్వహించారు. రాజీవ్‌గాంధీ విశ్వవిద్యాలయంలో డా.ఉషాగాయత్రి నృత్య విభాగంలో పనిచేశారు. తన శిష్యులతోపాటు, యుకె, యూరోపులో ప్రదర్శనలిచ్చి నెలకుపైగా పర్యిటించారు. యుకెటిఎ, జయతే కూచిపూడి, అంతర్జాతీయ కూచిపూడి ఫెస్టివల్‌లో భాగంగా ఎన్నోప్రదర్శనలిచ్చి అందరి మన్ననలు పొందారు.
నృత్యకిన్నెర
1983లో డా. ఉషాగాయత్రి కిన్నెర ఆర్ట్ థియేటర్స్కు అనుబంధంగా "నృత్యకిన్నెర" అనే సంస్థను స్థాపించి కొన్ని వందల శిష్యులకు కూచిపూడి నేర్పిస్తున్నారు. వీరిలో ఎందరో నృత్యంలో పిహెచ్‌డి, ఎంఏ పట్టాలు పొంది గురువులు, నర్తకులుగా అభివృద్ధి చెందారు. 44 మంది శిష్యులు రంగప్రవేశం చేశారు వీరివద్ద. 50 మంది శిష్యులు సర్ట్ఫికెట్లు, డిప్లొమా నృత్యంలో పొందారు. 10 చిన్నారులు సిసిఆర్‌టి స్కాలర్‌షిప్, భారతదేశ ప్రభుత్వంవారి వద్ద పొందారు.
గౌరవ పురస్కారాలు
ఎన్నో అవార్డులు, గౌరవాలు, సత్కారాలు పొందారు. నృత్యరత్న, హంస అవార్డు ఆంధ్రప్రదేశ్ ప్రభుత్వం 2001, ఉత్తమ నర్తకిగా యూరోపు తెలుగు అసోసియేషన్, యుకెలో 1987, 2003లో మళ్లీ అన్నమయ్య 600 జయంతి ఉత్సవంలో 2007లో. ఉత్తమ నాట్యగురువు, న్యూయార్క్ గణపతి ఆలయం 2008, ఉత్తమ నాట్యగురువు, ఆంధ్రప్రదేశ్ ముఖ్యమంత్రి ఎన్.చంద్రబాబు నాయుడుతో, 2009లో-ఉత్తమ నాట్యగురువు, అంతర్జాతీయ కూచిపూడి కనె్వన్షన్, సిలికాన్ ఆంధ్రవారితో. అప్పటి ప్రధానమంత్రి పి.వి.నరసింహారావు, మారిషస్ ప్రెసిడెంటు, యుకె మేయర్ కూడా డా. ఉషా గాయత్రిని సత్కరించి గౌరవించారు.
మూలాలు
వర్గం:నృత్యదర్శకులు వర్గం:కూచిపూడి నృత్య కళాకారులు వర్గం:1955 జననాలు వర్గం:కర్నూలు జిల్లా మహిళా నాట్య కళాకారులు వర్గం:కర్నూలు జిల్లా మహిళా నాట్య గురువులు
దుర్గావతి దేవి
దుర్గావతి దేవి (1907 అక్టోబరు 7 - 1999 అక్టోబరు 7) "దుర్గా భాభీ"గా సుపరిచితురాలు. ఆమె భారతీయ విప్లవ, స్వాతంత్ర్య సమరయోధురాలు. పాలక బ్రిటిష్ రాజ్‌కు వ్యతిరేకంగా సాయుధ విప్లవంలో చురుకుగా పాల్గొన్న కొద్దిమంది మహిళా విప్లవకారులలో ఆమె ఒకరు. ఆమె రైలు ప్రయాణంలో భగత్ సింగ్‌ తో పాటు ఉండి అతడు సాండర్స్ హత్య తర్వాత మారువేషంలో తప్పించుకున్న సంఘటనలో ఆమె గుర్తింపు పొందింది. ఆమె హిందుస్థాన్ సోషలిస్ట్ రిపబ్లికన్ అసోసియేషన్ సభ్యురాలు, భగవతి చరణ్ వోహ్రా భార్య అయినందున, ఆ సంస్థ లోని ఇతర సభ్యులు ఆమెను బాభీ (అన్నయ్య భార్య) అని పిలిచేవారు. ఆమె భారతీయ విప్లవ వర్గాలలో "దుర్గా బాభీ"గా గుర్తింపు పొందింది.
జీవితం
ఆమె నౌజవాన్ భారత్ సభలో చురుకైన సభ్యురాలు. లాహోర్‌లో 1926 నవంబరు 16 న కర్తార్ సింగ్ శరభ అమరవీరుల 11 వ వార్షికోత్సవాన్ని జరుపుకోవాలని సభ నిర్ణయించినప్పుడు ఆమె ప్రాచుర్యంలోకి వచ్చింది. జెపి సాండర్స్ హత్య తర్వాత భగత్ సింగ్, శివరామ్ రాజగురు తప్పించుకోవడంలో ఆమె కీలక పాత్ర పోషించింది.
63 రోజుల జైలు నిరాహార దీక్షలో జతీంద్రనాథ్ దాస్ మరణించిన తర్వాత లాహోర్ నుండి కలకత్తా వరకు జరిగిన అతని అంత్యక్రియలకు ఆమె నాయకత్వం వహించింది. మార్గమంతటా జరిగిన అంతిమయాత్రలో భారీ జనసమూహం చేరింది.
విప్లవాత్మక కార్యకలాపాలు
1929 అసెంబ్లీలో బాంబు విసిరిన సంఘటనలో భగత్ సింగ్ స్వయంగా లొంగిపోయిన తరువాత, దుర్గావతి దేవి హేలీని హత్య చేయడానికి ప్రయత్నించింది. కానీ అతను తప్పించుకున్నాడు. ఈ సంఘటనలో అతని సహచరులు చాలా మంది మరణించారు. ఆమెను పోలీసులు పట్టుకుని మూడేళ్లపాటు జైలులో ఉంచారు. ఆమె తన ఆభరణాలను కూడా 3000 రూపాయలకు అమ్మి ఆ సొమ్ముతో విచారణలో ఉన్న భగత్ సింగ్ తో పాటు అతని సహచరులను రక్షించడానికి ఖర్చు చేసింది.
ఆమె తన భర్తతో కలిసి, హెచ్‌.ఎస్‌.ఆర్‌.ఏ సభ్యుడైన విమల్ ప్రసాద్ జైన్‌కు ఢిల్లీలోని కుతుబ్ రోడ్‌లో 'హిమాలయన్ టాయిలెట్స్' అనే బాంబ్ ఫ్యాక్టరీని నడిపించడంలో సహాయపడింది. ఈ ఫ్యాక్టరీలో వారు పిక్రిక్ యాసిడ్, నైట్రోగ్లిజరిన్, ఫుల్మినేట్ ఆఫ్ మెర్క్యూరీని తయారు చేసేవారు. సాండర్స్‌ను చంపిన రెండు రోజుల తర్వాత 1928 డిసెంబరు 19 న, సుఖ్‌దేవ్ సహాయం కోసం దేవిని పిలిచాడు, ఆమె చేయడానికి అంగీకరించింది. మరుసటి రోజు ఉదయం హౌరా ( కలకత్తా ) మార్గంలో లాహోర్ నుండి బటిండాకు బయలుదేరే రైలును పట్టుకోవాలని వారు నిర్ణయించుకున్నారు. ఆమె భగత్ సింగ్ భార్యగా నటించి, తన కుమారుడు సచిన్‌ను తన ఒడిలో పెట్టుకుంది. అయితే రాజగురు సేవకునిగా నటించి వారి సామానును తీసుకువెళ్లాడు. ఎవరూ గుర్తించకుండా భగత్ సింగ్ తన గడ్డం తీసి, జుట్టును తక్కువగా కత్తిరించి పాశ్చాత్య దుస్తులు ధరించాడు. నిజానికి 1928 డిసెంబరు 19 రాత్రి భగత్ సింగ్, సుఖ్‌దేవ్ ఆమె ఇంటికి వచ్చినప్పుడు, సుఖ్‌దేవ్ భగత్ సింగ్‌ను కొత్త స్నేహితుడిగా పరిచయం చేశాడు. దేవి భగత్ సింగ్‌ను అస్సలు గుర్తించలేదు. అప్పుడు సుఖ్‌దేవ్ దేవికి నిజం చెప్పాడు. భగత్ సింగ్‌ని క్లీన్ షేవ్ చేసిన రూపాన్ని అతనికి బాగా తెలిసినప్పటికీ దేవి గుర్తించలేకపోతే, గడ్డం ఉన్న సిక్కును వెతుకుతున్నందున కచ్చితంగా పోలీసులు అతన్ని గుర్తించరు అని చెప్పాడు. మరుసటి రోజు ఉదయం వారు ఇంటి నుండి బయలుదేరారు. స్టేషన్‌లో, భగత్ సింగ్, తన రహస్య గుర్తింపుతో, కాన్‌పూర్ (కాన్పూర్) కి మూడు టిక్కెట్లు కొన్నాడు. దేవి, తనకు రెండు ఫస్ట్ క్లాస్ టిక్కెట్లు, రాజగురుకి మూడవ తరగతి టిక్కెట్టు ఒకటి కొన్నాడు. ఏదైనా ఊహించని సంఘటనను ఎదుర్కోవటానికి ఇద్దరూ తమతో పాటు లోడ్ చేసిన రివాల్వర్‌లను ఉంచుకున్నారు. వారిని పోలీసులు అనుమానించకుండా తప్పించుకుని రైలు ఎక్కారు. కాన్పూర్ వద్ద ప్రయాణాన్నిమార్పు చేస్తూ, వారు లక్నోకు రైలు ఎక్కారు. ఎందుకంటే హౌరా రైల్వే స్టేషన్‌లో సిఐడి అధికారులు సాధారణంగా లాహోర్ నుండి నేరుగా రైలులో వచ్చే ప్రయాణికులను పరీక్షించేది. లక్నోలో రాజ్‌గురు బెనారస్‌కు విడివిడిగా బయలుదేరాడు. భగత్ సింగ్, దేవి, ఆమె కుమారుడు హౌరాకు వెళ్లారు. దేవి కొన్ని రోజుల తర్వాత తన శిశువుతో లాహోర్ తిరిగి వచ్చింది.
తరువాత జీవితంలో
ఇతర స్వాతంత్ర్య సమరయోధుల వలె కాకుండా, భారత స్వాతంత్ర్యం తరువాత, దుర్గా ఘజియాబాద్‌లో నిశ్శబ్ద అజ్ఞాతంలో ఉండి సాధారణ పౌరురాలుగా జీవించడం ప్రారంభించింది. తర్వాత ఆమె లక్నోలో పేద పిల్లల కోసం ఒక పాఠశాలను ప్రారంభించింది.
1999 అక్టోబరు 15 న 92 సంవత్సరాల వయస్సులో దుర్గావతి దేవి ఘజియాబాద్‌లో మరణించింది.
రాకీష్ ఓంప్రకాష్ మెహ్రా యొక్క 2006 చిత్రం రంగ్ దే బసంతిలో ఆమె పాత్రకు సంబంధించిన చిన్న సూచన కనిపించింది, అక్కడ సోహా అలీ ఖాన్ ఆమె పాత్రను పోషించింది. 2014 ఇండియన్ ఎపిక్ టీవీ ఆంథాలజీ టెలివిజన్ సిరీస్, అదృశ్య ఏడవ ఎపిసోడ్ దుర్గావతి గురించి వివరించబడింది.
బాహ్య లింకులు
వర్గం:1999 మరణాలు వర్గం:1907 జననాలు వర్గం:భారత స్వాతంత్ర్య సమర విప్లవ యోధులు
మర్కూక్ మండలం
గణాంకాలు
2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 107 చ.కి.మీ. కాగా, జనాభా 22,899. జనాభాలో పురుషులు 11,378 కాగా, స్త్రీల సంఖ్య 11,521. మండలంలో 5,338 గృహాలున్నాయి.
2011 భారత జనాభా లెక్కలు ప్రకారం మండల జనాభా మొత్తం 22,899, అంంధులో పురుషులు 11,378 కాగా, స్త్రీలు 11,521.
కడప కోటిరెడ్డి
కడప కోటిరెడ్డి, స్వాతంత్ర్య సమరయోధుడు, కాంగ్రేసు పార్టీకి చెందిన రాజకీయ నాయకుడు.
కోటిరెడ్డి, చిత్తూరు జిల్లా, మదనపల్లె తాలూకాలోని నారాయణ చెరువు (కోటిరెడ్డిగారి పల్లె) లో 1886లో జన్మించాడు. 1911లో ఇంగ్లాండులోని మిడిల్‌ టెంపుల్ నుండి బారిష్టర్ ఎట్ లా పట్టా పుచ్చుకున్న కోటిరెడ్డి న్యాయవాదిగా, రైతుగా కడపలో స్థిరపడ్డాడు. ఈయన గాడిచర్ల హరిసర్వోత్తమరావుతో కలిసి రాయలసీమలో హోమ్ రూల్ ఉద్యమంలో పాల్గొన్నాడు. ఈయన కల్లూరు సుబ్బారావు, పప్పూరు రామాచార్యులతో సన్నిహితంగా పనిచేసేవాడు. వీరిద్దరూ, ఆ తర్వాత రాష్ట్రానికి ముఖ్యమంత్రి అయిన నీలం సంజీవరెడ్డికి రాజకీయ గురువులు.
కోటిరెడ్డి 1921లో మహాత్మాగాంధీతో పాటూ రాయలసీమంతా పర్యటించాడు. 1922లో అనగా తన 32వ యేటనే ఇతడు శాసనసభలో ప్రవేశించాడు. ఇతడు మొదట కాంగ్రెస్‌కు అనుకూలమైన ప్రెసిడెన్సీ అసోసియేషన్‌లో గుత్తి కేశవపిళ్లెతో కలిసి పనిచేశాడు.1926లో స్వరాజ్యపార్టీ ఉపనాయకుడిగా ఎన్నుకోబడినాడు. 1929లో స్వతంత్ర సభ్యుడిగా మద్రాసు శాసనసభకు ఎన్నుకోబడినాడు. 1931లో తిరిగి ఏకగ్రీవంగా మద్రాసు శాసనసభకు ఎన్నికయినాడు. కోటిరెడ్డి ప్రత్యేక ఆంధ్ర ఉద్యమంలో కూడా కీలక పాత్ర వహించాడు. ఆంధ్ర మహాసభకు రెండు సార్లు అధ్యక్షత వహించిన ఇద్దరు వ్యక్తులలో సర్వేపల్లి రాధాకృష్ణన్ ఒకరైతే, కోటిరెడ్డి రెండవ వాడు. 1929, 1937లో జరిగిన సమావేశాలకు అధ్యక్షత వహించాడు. అంతేకాకుండా 1931లో మద్రాసులో జరిగిన ప్రత్యేక సమావేశం కూడా ఈయన అధ్యక్షతలోనే జరిగింది. 1940లో ఉప్పు సత్యాగ్రహంలో క్రియాశీలకంగా పాల్గొని జైలుకు వెళ్లాడు. ఉమ్మడి మద్రాసు రాష్ట్రంలోని రాజాజీ ప్రభుత్వంలో దేవాదాయ శాఖ మంత్రిగా కోటిరెడ్డి మధుర, తిరునల్వేలి, శ్రీరంగం దేవాలయాలలో హరిజనులకు ప్రవేశం కల్పించాడు.
స్వాతంత్ర్యం తర్వాత 1952లో కడప నియోజకవర్గం నుండి, 1955లో లక్కిరెడ్డిపల్లె నియోజకవర్గం నుండి శాసనసభకు ఎన్నికయ్యాడు. ఆంధ్ర రాష్ట్రం ఏర్పడిన తర్వాత టంగుటూరి ప్రకాశం పంతులు మంత్రివర్గంలో పనిచేశాడు. 1957లో ఆంధ్ర ప్రదేశ్ శాసన సభకు, 1964లో శాసనమండలికి ఎన్నికయ్యాడు. రాయలసీమ కరువు ఉపసంశన సంఘానికి అధ్యక్షుడిగా శ్రీబాగ్‌ ఒడంబడిక రూపుదాల్చుకోవటంలో కీలక పాత్ర పోషించాడు.
ఈయన సతీమణి రామసుబ్బమ్మ కూడా స్వాతంత్ర్యోద్యమంలో చురుకుగా పాల్గొన్నది.
మూలాలు
వర్గం:1886 జననాలు వర్గం:1981 మరణాలు వర్గం:కడప జిల్లా నుండి ఎన్నికైన శాసన సభ్యులు వర్గం:కడప జిల్లా స్వాతంత్ర్య సమర యోధులు వర్గం:ఆంధ్ర రాష్ట్ర ఉద్యమంలో పాల్గొన్నవారు వర్గం:మద్రాసు ప్రెసిడెన్సీలో మంత్రులుగా పనిచేసిన ఆంధ్రప్రదేశ్ వ్యక్తులు వర్గం:కడప జిల్లాకు చెందిన శాసనమండలి సభ్యులు వర్గం:ఆంధ్ర రాష్ట్రంలో శాసన సభ్యులు వర్గం:చిత్తూరు జిల్లా స్వాతంత్ర్య సమర యోధులు వర్గం:శ్రీబాగ్ ఒడంబడికలో పాలుపంచుకున్న వ్యక్తులు వర్గం:మద్రాసు ప్రెసిడెన్సీలో శాసన సభ్యులుగా పనిచేసిన ఆంధ్రప్రదేశ్ వ్యక్తులు వర్గం:మద్రాసు రాష్ట్రంలో శాసన సభ్యులు
ఆర్.ఎన్.మల్హోత్రా
రామ్‌నారాయణ్ మల్హోత్రా (ఆర్. ఎన్. మల్హోత్రా" గా సుపరిచితుడు).(1926; – 1997 ఏప్రిల్ 29 )  భారతదేశ 17వ రిజర్వుబ్యాంకు గవర్నరు. అతను 1985 ఫిబ్రవరి 4 నుండి 1990 డిసెంబరు 22 వరకు తన సేవలనందించాడు.
మల్హోత్రా ఇండియన్ అడ్మినిస్ట్రేటివ్ సర్వీసులో సభ్యుడు. అతను రిజర్వు బ్యాంకులో గవర్నరుగా రావడానికి పూర్వం అంతర్జాతీయ ద్రవ్యనిధిలో భారత ఎగ్జిక్యూడివ్ డైరక్టరుగా, ఆర్థిక సెక్రటరీగా కూడా పనిచేసాడు. అతని పదవీ కాలంలో 500 రూపాయల నోటుని పరిచయం చేసాడు. అతను 1990లో పద్మభూషణ పురస్కారాన్ని పొందాడు.
అతను అన్నా రాజం మల్హోత్రా ను వివాహమాడాడు. ఆమె భారత అడ్మినిస్ట్రేటివ్ సర్వీసులో మొదటి మహిళ.
మూలాలు
వర్గం:పద్మభూషణ పురస్కార గ్రహీతలు వర్గం:1926 జననాలు వర్గం:1997 మరణాలు వర్గం:ఐ.ఏ.ఎస్.ఆఫీసర్లు
ముజఫర్‌పూర్
ముజఫర్‌పూర్ బీహార్‌ రాష్ట్రం,తిర్హట్ ప్రాంతంలోని ముజఫర్‌పూర్ జిల్లా లో ఉన్న ఒక నగరం. ఇది ఈ జిల్లాకు ముఖ్యపట్టణమే కాక, తిర్హత్ డివిజనుకు, ముజఫర్‌పూర్ రైల్వే జిల్లాకు కూడా ప్రధాన కార్యాలయంగా ఉంది. ఇది బీహార్‌లో అత్యధిక జనాభా కలిగిన పట్టణాల్లో నాల్గవ స్థానంలో ఉంది.
ముజఫర్‌పూర్, షాహి లీచీలకు ప్రసిద్ది చెందింది. దీనిని లిచీ కింగ్డమ్ అని పిలుస్తారు. భౌగోళిక సూచిక (జిఐ) పొందిన బీహారు ఉత్పత్తుల్లో జర్దాలూ మామిడి, కతర్ని బియ్యం, మగాహి తమలపాకుల తరువాత షాహి లిచ్చీ నాలుగవది. హిమాలయాల్లోని సోమేశ్వర్ కొండల నుండి ప్రవహించే జీవనది బుర్హి గండక్ నది ఒడ్డున ఉంది.
భౌగోళికం
ముజఫర్‌పూర్ 26.12°N, 85.4°W నిర్దేశాంకాల వద్ద, సముద్ర మట్టం నుండి 47 మీటర్ల ఎత్తున ఉంది. ఈ నగరం భారతదేశంలోకెల్లా అత్యంత చురుగ్గా ఉండే భూకంప మండలంలో ఉంది. 1934 జనవరి 15 న సంభవించిన ఘోరమైన భూకంపంలో పట్టణంలో చాలా భాగం తీవ్రంగా దెబ్బతింది. చాలా మంది ప్రాణాలు కోల్పోయారు. ఈ పళ్ళెం ఆకారంలో, మధ్యలో పల్లంగా ఉండే ఈ పట్టణం బీహార్ లోని ఇండో-గంగా మైదానంలో, హిమాలయాల నుండి జీవ నదుల ద్వారా కొట్టుకొచ్చిన ఒండ్రు, ఇసుకల మీద ఉంది.
జనాభా
2011 భారత జనాభా లెక్కల ప్రకారం, ముజఫర్‌పూర్ జనాభా 3,93,724. జనాభాలో పురుషులు 52.96% (2,08,509), మహిళలు 47.04% (1,85,215) ఉన్నారు. ముజఫర్‌పూర్ అక్షరాస్యత 74.74%. పురుషులలో అక్షరాస్యత 77.99% కాగా, స్త్రీలలో అక్షరాస్యత 71.08%.
2011 జనాభా లెక్కల ప్రకారం మొత్తం 2,75,233 మంది హిందువులు ఉండగా 74,680 మంది ముస్లింలు, 1,352 మంది క్రైస్తవులు, ఇతర చిన్న మైనారిటీ మతాలకు చెందినవారు ఉన్నారు.
రైల్వేలు
thumb|సూర్యాస్తమయ దృశ్యంతో ముజఫర్‌పూర్ జంక్షన్ విహంగ దృశ్యం|ఎడమ ముజఫర్‌పూర్ జంక్షన్ రైల్వే స్టేషను ఒక ప్రధాన రైల్వే జంక్షను. నగరంలో రామ్ దయాలు నగర్, నారాయణపూర్ అనంత్ (షేర్పూర్) అనే రెండు సబర్బన్ స్టేషన్లు కూడా ఉన్నాయి. ఇక్కడి నుండి బీహార్ లోని పాట్నా, భాగల్పూర్, గయ, చకియా, మోతీహారి, దర్భాంగా వంటి ప్రధాన నగరాలకు రైలు సౌకర్యాలున్నాయి. ఇది ముజఫర్‌పూర్‌ను ఢిల్లీ, ముంబై, కోల్‌కతా వంటి భారతదేశంలోని అనేక మెట్రోపాలిటన్ నగరాలతో కూడా కలుపుతుంది.
రోడ్లు
thumb|న్యూ జీరో మైల్‌ను NH-57 తో అనుసంధానించే రహదారి జాతీయ రహదారి 57, ముజఫర్‌పూర్ నగరాన్ని గోరఖ్పూర్, మోతిహరి, చకియా, దర్భాంగా, పూర్ణియా లతో కలుపుతుంది. తూర్పు-పడమర కారిడార్ ముజఫర్‌పూర్‌ను భారతదేశంలోని అన్ని ప్రధాన పట్టణాలు, నగరాలకు అనుసంధానిస్తుంది. హాజీపూర్ నుండి ప్రారంభమయ్యే జాతీయ రహదారి 77 ముజఫర్‌పూర్ ను సీతామఢీకి కలుపుతుంది. జాతీయ రహదారి 28 ముజఫర్‌పూర్‌ను బరౌనితో కలుపుతుంది. మొత్తం 6 జాతీయ రహదారులకు ఈ నగరం కూడలి.
వాతావరణం
ముజఫర్‌పూర్‌లో కొప్పెన్ శీతోష్ణస్థితి వర్గీకరణలో తేమతో కూడిన ఉపఉష్ణమండల వాతావరణం (Cfa) ఉంది. ఏప్రిల్ - జూన్ ల మధ్య ఉండే వేసవి కాలం చాలా వేడిగా, తేమగా ఉంటుంది (28/40 °C, 90% గరిష్టంగా). శీతాకాలం 06 - 20 °C ఉష్ణోగ్రతలతో ఆహ్లాదకరంగా ఉంటుంది. ముజఫర్‌పూర్ పట్టణంలో వర్షపాతం బీహార్ లోని ఇతర ప్రాంతాలతో పోలిస్తే చాలా తక్కువ.
మూలాలు
వర్గం:Articles with hAudio microformats వర్గం:బీహార్ నగరాలు పట్టణాలు
సారిక(నటి)
thumb|సారిక సారిక, భారతీయ నటి. ఆమె కమల్ హాసన్ మొదటి భార్య, శృతి హాసన్ కు తల్లి. ఆమె అసలు పేరు సారికా ఠాకూర్.
తొలినాళ్ళ జీవితం
సారిక ఢిల్లీలో జన్మించింది. ఆమె తల్లిదండ్రులు మరాఠీ,  రాజపుత్ర  వంశాలకు చెందినవారు. సారిక చిన్నతనంలోనే ఆమె  తండ్రి వారి కుటుంబాన్ని వదిలిపెట్టి వెళ్ళిపోయాడు. దానితో కుటుంబాన్ని పోషించేందుకు ఆమె పని చేయక తప్పలేదు. ఆమె అసలు పాఠశాలకే వెళ్ళలేదు.
కెరీర్
సారిక తన 4వ ఏటనే సినిమాల్లో బాలనటిగా మారింది. 1960ల్లో బాలీవుడ్ సినిమాల్లో బాలనటిగా కెరీర్ మొదలు పెట్టింది ఆమె. 1967లో ఆమె బాల్య నటిగా నటించిన హంరాజ్ సినిమా మంచి విజయవంతమైంది. ఆ సినిమాలో ఆమె నటి విమీ కూతురుగా నటించింది. ఆమె ఎన్నో బాలల చిత్రాల్లో (ఆశీర్వాద్) నటించింది. ఆ తరువాత ఆమె రాజశ్రీ ప్రొడక్షన్స్ లో ఎన్నో సినిమాల్లో నటించింది. నటుడు సచిన్ సరసన ఎన్నో హిందీ, మరాఠీ సినిమాల్లో నటించింది. వారిద్దరూ కొంత  కాలం డేటింగ్ కూడా చేశారు. సచిన్ తో విడిపోయాకా, నటుడు, మోడల్  అయిన దీపక్ ప్రశార్ తో కొన్నాళ్ళు డేటింగ్ చేసింది. సారికకు కరిష్మా  సినిమా ద్వారా కమల్ హాసన్ పరిచయం అయిన, వారిద్దరూ  సన్నిహితం అయ్యారు.
జార్జ్ జోసెఫ్ (కార్యకర్త)
జార్జ్ జోసెఫ్ ( 1887 జూన్ 5 - 1938 మార్చి 5) న్యాయవాది, భారత స్వాతంత్ర్య కార్యకర్త. స్వాతంత్ర్య పోరాటంలో చేరిన సిరియన్ క్రైస్తవులలో ఒకరైన జోసెఫ్ కేరళలో జన్మించినప్పటికీఅతను తమిళనాడులో ఉత్తమ జాతీయవాదిగా గుర్తింపు పొందాడు.
ప్రారంభ జీవితం
1887 లో కేరళలోని ట్రావెన్‌కోర్‌లో సిరియన్ ఆర్థోడాక్స్ చర్చి (ఆర్థోడాక్స్) లో జన్మించిన అతను తరువాత కాథలిక్ గా మారాడు, తండ్రి సిఐ జోసెఫ్. అతని తమ్ముడు, పోతన్ జోసెఫ్,ప్రముఖ పాత్రికేయుడు,అనేక వార్తాపత్రికలకు సంపాదకుడు అయ్యాడు. జార్జ్ మద్రాసు క్రిస్టియన్ కళాశాలలో చదువుకున్నాడు, 1908లో లండన్ లోని మిడిల్ టెంపుల్ లో న్యాయశాస్త్రం చేయడానికి ముందు ఎడిన్ బర్గ్ విశ్వవిద్యాలయంలో ఫిలాసఫీలో ఎం.ఎ. చేశాడు. లండన్ లో ఉన్న సమయంలో అక్కడ ఉన్న అనేక మంది ప్రముఖ భారతీయ స్వాతంత్ర్య సమరయోధులతో పరిచయం ఏర్పడింది. చదువు పూర్తి చేసుకున్న ఆయన 1909 జనవరిలో భారతదేశానికి తిరిగి వచ్చారు.. అతను కేరళకు తిరిగి వచ్చినప్పుడు, అతను తన తండ్రి పట్టుబట్టినా, బ్రిటీష్ ప్రభుత్వం అందించే అనేక ఉన్నత పదవులను అంగీకరించడానికి నిరాకరించాడు. ఆంగ్ల రాష్ట్రంలో ఉన్నత పదవిలో ఉన్న కుటుంబంలో అతని వివాహం కూడా జరిగింది. అప్పుడు కూడా అతను ఆంగ్లేయులు అందించే స్థానాలను అంగీకరించడానికి నిరాకరించాడు.అతను కార్మికుల సమస్యల గురించి చాలా ఆందోళన చెందాడు. 1918 లో అతను చెల్లాచెదురుగా ఉన్న కార్మికులను సమీకరించి వారి కోసం ఒక యూనియన్ ఏర్పాటు చేశాడు. జార్జ్ జోసెఫ్ 1919 రామనాథపురంలో జరిగిన సమావేశానికి రిసెప్షన్ కమిటీ ఛైర్మన్. కార్మికుల పట్ల అతనికి ఉన్న శ్రద్ధ కారణంగా, అతను అధిక వేతనాల కోసం పోరాటాలలో పాల్గొన్నాడు,మదురై వర్కర్స్ యూనియన్ ద్వారా పని గంటలు తగ్గించాడు,అనేక వ్యాజ్యాలను దాఖలు చేశాడు. పోరాటంలో పాల్గొన్న కార్మికులపై దాఖలు చేసిన తప్పుడు వ్యాజ్యానికి వ్యతిరేకంగా వాదించి గెలిచాడు.జోసెఫ్ అనే పేరును ఉచ్చరించలేని స్థానికులలో అతను రోసపూ దురైగా పిలువబడ్డాడు.
స్వాతంత్ర్య పోరాటంలో పాత్ర
జోసెఫ్ లండన్ నుండి తిరిగి వచ్చిన తరువాత, అతను మదురైకి మారడానికి ముందు మొదట్లో మద్రాసులో ప్రాక్టీస్ ఏర్పాటు చేశాడు. సహాయ నిరాకరణ ఉద్యమ సమయంలో అతను తన లాభదాయకమైన న్యాయ వ్యవస్థను విడిచిపెట్టి ఉద్యమంలో చేరాడు జోసెఫ్ మధురైలో రౌలెట్ సత్యాగ్రహానికి నాయకుడు,సత్యాగ్రహ సమయంలో సమావేశాలు, ఈవెంట్‌లు,హర్తాళ్లు నిర్వహించాడు,మదురైలోని తన ఇంట్లో గాంధీ, సి. రాజగోపాలాచారి, శ్రీనివాస అయ్యంగార్, కె. కామరాజ్ లతో సహా పలువురు స్వాతంత్ర్య పోరాట నాయకులకు ఆయన ఆతిథ్యం ఇచ్చారు. సుబ్రమణియా భారతి జోసెఫ్ నివాసంలో ఉంటూనే ప్రసిద్ధ దేశభక్తి గీతం విదుతలాయినిస్వరపరిచారు.
హోం రూల్ ,సహాయ నిరాకరణ ఉద్యమాలు
1917లో, 29 సంవత్సరాల వయస్సులో, జోసెఫ్ ను అనీ బెసెంట్ తనతో పాటు ఇంగ్లాండ్ కు వెళ్ళమని ఆహ్వానించారు, ఆ సమయంలో రాజకీయ పోరాటాలు తీవ్రతరం కానప్పుడు,రాడికల్ రాజకీయ ఉద్యమాలు ప్రత్యక్ష స్వాతంత్ర్యం పొందడానికి తగిన చర్యలు తీసుకోని సమయంలో భారతీయుల సమస్యలను ఇంగ్లాండ్‌లోని బ్రిటిష్ పాలకుల వద్దకు తీసుకెళ్లడానికి భారత నాయకుల బృందం ఇంగ్లాండ్‌కు పంపబడింది అక్కడ హోమ్ రూల్ గురించి మాట్లాడటానికి సియెడ్ హుస్సేన్,బివి నరసింహన్. అయితే బ్రిటిష్ వారు ఈ ప్రయత్నాన్ని విఫలం చేశారు, బెసంట్ ఓడ జిబ్రాల్టర్కు చేరుకున్నప్పుడు వారిని అరెస్టు చేశారు, తదనంతరం వారిని తిరిగి భారతదేశానికి పంపారు. విక్టోరియా ఎడ్వర్డ్ హాలులో ప్రసంగించినందుకు పి.వరదరాజులు నాయుడును అరెస్టు చేసినప్పుడు, ఈ కేసులో నాయుడు తరఫున హాజరైన సి.రాజగోపాలాచారికి జార్జ్ జోసెఫ్ సహాయం చేశాడు. స్వయం నిర్ణయాధికారంపై భారతదేశ అభిప్రాయాలను సూచించే హోం రూల్ ఉద్యమంలో సభ్యుడిగా ఉండటానికి విముక్తి పోరాటంలో చేరాడు.ఈ కాలంలోనే మహాత్మాగాంధీ భారత స్వాతంత్ర్య సంగ్రామంలో పాల్గొన్నాడు. అతను ప్రకటించిన సహాయ నిరాకరణ ఉద్యమం మదురైకి చెందిన జార్జ్ జోసెఫ్‌ని బాగా ఆకట్టుకుంది. అతను అందులో పూర్తిగా పాలుపంచుకున్నాడు జోసెఫ్ మదురైలోని రౌలట్ సత్యాగ్రహానికి నాయకుడు, సత్యాగ్రహ సమయంలో సమావేశాలు, ఉపవాసాలు,హర్తాల్స్ నిర్వహించాడు,సైమన్ కమిషన్‌కు వ్యతిరేకంగా మదురైలో కాంగ్రెస్ సభ్యులు చేసిన పోరాటానికి జోసెఫ్ నాయకత్వం వహించారు. 1929 లో ఆయన మధురై సందర్శన సమయంలో, తిరుమలై నాయక్ మహల్ వద్ద వేలాది మంది కార్మికులు కమిషన్‌కు వ్యతిరేకంగా నిరసన తెలిపారు. అతను క్రిమినల్ ట్రైబ్స్ యాక్ట్ (CTA) కు వ్యతిరేకంగా ఆగ్రహం వ్యక్తం చేశాడు.
అసెంబ్లీ సభ్యుడిగా
1929లో మదురైలో జరిగిన మునిసిపల్ ఎన్నికలలో జోసెఫ్ కాంగ్రెస్ టికెట్ పై పోటీ చేసి ఓడిపోయాడు. 1937 జూలైలో మదురై-కమ్-రామ్నాడ్-తిరునల్వేలి నియోజకవర్గం నుండి కేంద్ర శాసనసభకు ఎన్నికయ్యారు. ఆ సమయంలో, అతను బీమా చట్టం మరియు ముస్లిం స్లయిడ్ చట్టంతో సహా అనేక బిల్లులపై తన అభిప్రాయాలను నమోదు చేశాడు. అతను కేరళలో జన్మించినప్పటికీ, అతను తమిళనాడు కేంద్రంగా ఉత్తమ జాతీయవాదిగా గుర్తింపు పొందాడు.
మరణం
దీర్ఘకాలిక అస్వస్థత తరువాత, జోసెఫ్ 1938 మార్చి 5న మదురైలోని అమెరికన్ మిషన్ ఆసుపత్రిలో మరణించాడు. అతని వయస్సు 50. మదురైలోని ఈస్ట్ గేట్ శ్మశానవాటికలో ఖననం చేయబడ్డాడు
పెళ్ళాంతో పనేంటి
పెళ్ళాంతో పనేంటి 2003 లో ఎస్. వి. కృష్ణారెడ్డి దర్శకత్వంలో వచ్చిన సినిమా. ఇందులో వేణు, లయ ప్రధాన పాత్రలు పోషించారు.
కథ
మధు (వేణు) ఒక బ్యూటీపార్లర్ నడుపుతుంటాడు. అతనికి ప్రేమ, పెళ్ళిళ్ళ మీద నమ్మకం ఉండదు. శిరీష (లయ), కల్యాణి అతన్ని ప్రేమిస్తున్నామని వెంటపడుతుంటారు. చివరికి మధు మనసు మార్చుకుని వీరిద్దరిలో ఎవరిని పెళ్ళి చేసుకున్నాడనేది మిగతా కథ.
మూలాలు
వర్గం:కోట శ్రీనివాసరావు నటించిన సినిమాలు వర్గం:బ్రహ్మానందం నటించిన సినిమాలు వర్గం:2003 తెలుగు సినిమాలు వర్గం:గుండు హనుమంతరావు నటించిన సినిమాలు
అల్లాపూర్ (కూకట్‌పల్లి మండలం)
మూసాపేట, తెలంగాణ రాష్ట్ర రాజధాని హైదరాబాదులోని ఒక ప్రాంతం. హైదరాబాదు మహానగరపాలక సంస్థ లో భాగమైన అల్లాపూర్, కూకట్‌పల్లి మండలంలో ఉంది.
సమీప ప్రాంతాలు
ఇక్కడికి సమీపంలో శ్రీనగర్ కాలనీ, వాయు శక్తి నగర్, పద్మావతి నగర్, గోపాస్ దశరతం, ఎన్.ఆర్. పురం మొదలైన ప్రాంతాలు ఉన్నాయి.
రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో అల్లాపూర్ నుండి నగరంలోని బోరబండ, ఫలక్ నుమా, గాయత్రి హిల్స్, కోఠి, చార్మినార్ మొదలైన ప్రాంతాలకు మొదలైన ప్రాంతాలకు బస్సు సౌకర్యం ఉంది. సమీపంలో బోరబండ రైల్వే స్టేషను, భరత్ నగర్ రైల్వే స్టేషను ఉన్నాయి.
బయటి లింకులు
వర్గం:హైదరాబాదులోని ప్రాంతాలు
సాధు చెట్టి
సాధు చెట్టి : బి.సి.డి.గ్రూపు కులం.
చరిత్ర
మద్రాసు రాష్ర్టంలో ఆంధ్ర ప్రాంతం అంతర్భాగంగా ఉన్న రోజుల్లో సాధుచెట్టి కులస్థుల పూర్వీకులు తమిళప్రాంతం, ఆంధ్రప్రాంతం అనే తేడా ఎరుగరు. భాషాప్రయుక్త రాష్ట్రాల పేరుతో ఉమ్మడి మద్రాస్‌ను తమిళనాడు, ఆంధ్రప్రదేశ్‌లుగా విడదీసిననప్పుడు సాధుచెట్టి కులంవారు కూడా రెండుగా విడిపోవాల్సి వచ్చింది. ఈ నేపథ్యంలో తమిళనాడు సరిహద్దుకు దగ్గరగా ఉన్న చిత్తూరు, అనంతపురం, నెల్లూరు, కడప, కర్నూలు జిల్లాలలో నివసిస్తున్న వీరు మాతృభూమిపై అభిమానంతో తమిళనాడుకు వెళ్ల కుండా ఇక్కడే ఉండిపోయారు. అయితే జనాభాపరంగా ఎక్క వ శాతం తమిళనాడులో ఉన్న కారణంగా అక్కడివారు బలమైన శక్తిగా ఎదిగారు. పైగా తమిళనాడులో ఉద్యమ స్వభావంతో ఉన్న వారికి అక్కడ మంచి గుర్తింపు లభించటంతో బిసీ ఉద్యమం బలం పుంజుకుంది. ఇవన్నీ తమిళనాడులో ఉన్న సాధు చెట్టి వారికి తోడ్పడడంతో అక్కడివారు ఉచ్ఛ స్థితికి చేరుకు న్నారు. కాగా ఆంధ్రప్రదేశ్‌లో స్థిరపడినవారు తమ కులం పేరును సైతం చెప్పుకోలేకపోతున్నారు.
వృత్తి, సామాజిక జీవనం
వీరి పూర్వీకులు జనపనారతో తాళ్లు, సంచులు,బోరీలు తయారు చేసేవారు. బంగ్లాదేశ్ లో ఈ వృత్తి చేసే ముస్లిం కుటుంబాల వారు వేలసంఖ్యలో ఉన్నారు. సొంత భూములు లేకపోవ టంతో జనపనార పండించే రైతుల పొలాలలోని జనుమును ఎకరాల చొప్పున టోకున కొనుగోలు చేసేవారు. ఆ జనుము నుంచి నారను వేరుచేసి దాన్ని కూడా నీళ్లలో ఒక రాత్రి నానబెట్టి మరుసటి రోజు బండమీదవేసి చెక్కతో మోదేవారు. దాదాపు వారం రోజులు ఇదే విధంగా చేయటంతో నార శుభ్ర పడి మెత్తగా తయారయ్యేది. ఆ నారను పేని `కదురు' సాయం తో తాళ్లుగా తయారు చేసేవారు.జనపనా రను చిన్న చిన్న పాయలుగా తీసుకుని తొడపైన పెట్టుకుని పొడవాటి తాడుగా పేనేవారు. ఈ క్రమంలో తొడపైన చేతిరా పిడి కారణంగా చర్మం లేచిపోయి పుండ్లు పడేవి. అటువంటి పుండ్లు పడకుండా ఉండేందుకు తొడపైన అరచేది వెడల్పున ఉన్న ఇనుప రేకు కట్టుకుని దానిపై నారను పేని తాళ్లను తయా రు చేయటం ఆరంభించారు. ఈ విధంగా తయారైన తాళ్లను మగ్గాలపై ఎక్కించి ఒక అడుగు వెడల్పు, 36 ఆడుగుల పొడ వున్న జనపనార బట్టను తయారు చేసేవారు. ఈ బట్టతో తమ కు కావలసిన సైజులో సంచులు, బోరీలు తయారు చేసే వారు. వీటిని గాడిదలు, గుర్రాలపై వేసుకుని ఊరూరా తిరిగి అమ్మే వారు. పంటలు ఇంటికి చేరే సమయంలో వీరికి చేతి నిండా పనే. కాగా జనుము పండించేవారు తగ్గిపోవటం, ప్లాస్టిక్‌ సంచుల మార్కెట్‌ పెరగడంతో వీరు ఉపాధి కోల్పోయారు. వీరికి సొంత భూములు లేకపోవటంతో వ్యవసాయ కార్మికు లుగా బతుకుబండిని లాగుతున్నారు.
కుల ధ్రువీకరణ పత్రాల సమస్య
సాధుచెట్టి కులస్థులు రాష్ర్టమంతటా దాదాపు 50 వేల మంది ఉన్నారు. రాష్ర్టంలోని కొన్ని ప్రాంతాలలో జలిజ అని కూడా కుల సర్టిఫికెట్లు ఇస్తున్నారు. తమ కంటూ ఒక కులం ఉంది కనుక ఆ పేరున కుల ధ్రువీకరణ పత్రాలు ఇవ్వాలనేది వీరి వాదన.సివిల్‌ సర్వీసెస్‌లో ఈ కులస్తులు ఒక్కరు కూడా లేరు.ప్రతి జిల్లాలోనూ తమ వారికి ప్రభుత్వం కమ్యూనిటీ హాళ్లు నిర్మించి ఇవ్వాలని కోరుతున్నారు.
మూలాలు
వర్గం:కులాలు
స్టార్టప్ కంపెనీ
thumb|పొటెన్షియల్ స్టార్టప్ స్టార్టప్ కంపెనీ అనేది స్థిరమైన ఆర్థిక నమూనా అభివృద్ధి చేయడానికి, కొత్త వ్యవస్థను నిర్మించడానికి సమారంభకుడు చేపట్టే సంస్థ. ఆర్థిక రంగంలో, సమారంభకుడు అనే పదాన్ని ఆవిష్కరణలు లేదా సాంకేతికతలను, ఉత్పత్తులు సేవల్లోకి అనువదించగల సామర్థ్యం ఉన్న ఒక సంస్థ కోసం ఉపయోగిస్తారు. సాధారణంగా ప్రారంభ దశలో ఉన్న వాణిజ్య సంస్థలను అంకుర సంస్థలుగా పరిగణిస్తారు. ప్రారంభంలో, అంకుర సంస్థలు అధిక అనిశ్చితిని ఎదుర్కొంటాయి, అధిక వైఫల్యాలను కలిగి ఉంటాయి, కాని వాటిలో విజయవంతంమైన సంస్థలుగా మారినవి ప్రభావశీలకంగా ఉంటాయి.
ఆరంభ చర్యలు
అంకుర సంస్థలు సాధారణంగా ఒక సమారంభకుడు (ఆంత్రప్రెనార్) లేదా సమస్యను పరిష్కరించడానికి ఒక మార్గాన్ని కలిగి ఉన్న సహ సమారంభకులచే ప్రారంభించబడతాయి.అంకుర సంస్థలను ప్రారంభించే ప్రక్రియ చాలా కాలం పడుతుంది (కొన్ని అంచనాల ప్రకారం, మూడు సంవత్సరాలు లేదా అంతకంటే ఎక్కువ), అందువల్ల నిరంతర కృషి అవసరం. దీర్ఘకాలికంగా అధిక వైఫల్యం రేట్లు, అనిశ్చిత ఫలితాల కారణంగా ప్రయత్నం కొనసాగించడం చాలా సవాలుగా ఉంది.
డిజైన్ సూత్రాలు
డిజైన్ సైన్స్ సంస్థ వెన్నెముకను రూపొందించడానికి, నిర్మించడానికి ప్రామాణికమైన ఆలోచనలు అలాగే ప్రతిపాదనల యొక్క సమిష్టిగా భావించే డిజైన్ సూత్రాలను ఉపయోగిస్తుంది.
మార్గదర్శకం
చాలా మంది సమారంభకులు తమ అంకుర సంస్థలను  రూపొందించడంలో సలహాదారుల నుండి అభిప్రాయాన్ని కోరుకుంటారు. మార్గదర్శకులు సమారంభకులకు మార్గనిర్దేశం చేస్తారు, వ్యవస్థాపక నైపుణ్యాలను అందిస్తారు అలాగే  నూతన సమారంభకుల  స్వీయ-సామర్థ్యాన్ని పెంచుతారు.
ప్రారంభ సూత్రాలు
అంకుర సంస్థలను రూపొందించడంలో చాలా సూత్రాలు ఉన్నాయి. వాటిలో కొన్ని సూత్రాలు క్రింద ఇవ్వబడ్డాయి.
లీన్ స్టార్టప్
లీన్ స్టార్టప్ అనేది పరిమిత వనరులు, వారి వెంచర్లను మరింత సరళంగా తక్కువ ఖర్చుతో నిర్మించడానికి విపరీతమైన అనిశ్చితి కింద అంకుర సంస్థలను రూపొందించడానికి  స్పష్టమైన సూత్రాల సమితి. సమారంభకులు  తమ సంస్థ ఏవిధంగా పనిచేస్తుందో స్పష్టంగా అనుభవపూర్వకంగా పరీక్షించి  రూపొందించుకోవడానికి లీన్ స్టార్టప్ పద్దతిని  ఉపయోగిస్తారు. లీన్ స్టార్టప్ అనేది వ్యవస్థాపకత అభ్యసన కోసం అలాగే బిజినెస్ మోడల్ డిజైన్ కోసం రూపొందించబడిన ఒక పద్ధతి. ఇది ఒక నిశ్చితమైన అనుభవాత్మక పద్ధతిలో అనిశ్చితి లో అనుభవాత్మక అభ్యసన కోసం ఉద్దేశించిన రూపకల్పన సూత్రాల సమితి.
డిజైన్ థింకింగ్
వినియోగదారుల అవసరాన్ని నిశ్చిత పద్ధతిలో అర్థం చేసుకోవడానికి డిజైన్ థింకింగ్ ఉపయోగించబడుతుంది.
మూలాలు
వర్గం:సంస్థలు
ఆంధ్ర నాయక శతకము
ఆంధ్ర నాయక శతకము ఆంధ్ర శతకాలలో అనర్ఘరత్నం. కాసుల పురుషోత్తమ కవి శ్రీకాకుళ ఆంధ్ర మహావిష్ణువు మీద నిందాస్తుతిగా ఈ శతకం రచించారు. తెలుగు భాషలో భక్తి శతకాలు, నీతి శతకాలు ఎక్కువగా ఉన్నాయి, కానీ ఈలాంటి వ్యాజస్తుతి శతకాలు అరుదు. నిందలో స్తుతిని, స్తుతిలో నిందను నిబంధించి భక్తితత్త్వాన్ని ప్రబోధించిన శతకరాజమిది. కాసులకవి నవ్యమైన భవ్యమైన వినూత్న పదాలతో ఎన్నెన్నో భావతరంగాలను వెలార్చే 108 సీస పద్యాలతో ఈ శతకాన్ని ఆంధ్రులకు ఉపాయనంగా అందించి ధన్యుడయ్యాడు.
శతక కర్త
కాసుల పురుషోత్తమ కవి అసలు పేరు పల్లంరాజు. ఈయన కృష్ణా జిల్లా లోని పెదప్రోలు గ్రామ నివాసి. సుమారు సా.శ.1800 ప్రాంతానికి చెందినవాడు. ఈయన తల్లిదండ్రులు - రమణమాంబ, అప్పలరాజులు. అద్దంకి తిరుమలాచార్యులు వీరి గురువులు. వీరు భట్టుమూర్తిగా ప్రసిద్ధుడైన అష్టదిగ్గజాలలో ఒకరైన రామరాజభూషణుడి వర్ణమైన భట్టరాజ కులంలో జన్మించారు. దేవరకొండ సంస్థానాధీశుడైన రాజా అంకినీడు బహద్దూర్ గారి ఆస్థానకవిగా ప్రసిద్ధుడు.
వీరు ఇది కాక మరో మూడు శతకాలు కూడా రచించారు. వాటిలో 'మనసా హరి పాదములాశ్రయించవే', 'పరాకు భద్రశైల రామ శక్త కల్ప ద్రుమా' అనే మకుటాలతో సాగిన రెండు శతకాలు కాగా హంసలదీవి వేణుగోపాల శతకం మూడవది.
మకుటము
ఈ శతకానికి "చిత్ర చిత్ర ప్రభావ దాక్షిణ్యభావ-హత విమతజీవ శ్రీకాకుళాంధ్రదేవ!" అనే మకుటం ఉంది.
ఉదాహరణలు
ఈ శతకంలోని పద్యాలు మచ్చుకు:
మూలాలు
వర్గం:శతకాలు
భగవతి చరణ్ వోహ్రా
భగవతి చరణ్ వోహ్రా (1903 నవంబరు15 - 1930 మే 28 ) హిందూస్తాన్ సోషలిస్ట్ రిపబ్లికన్ అసోసియేషన్‌తో సంబంధం ఉన్న ఒక భారతీయ మార్క్సిస్ట్ విప్లవకారుడు. అతను సిద్ధాంతకర్త, నిర్వాహకుడు, వక్త, ప్రచారకుడు.
విప్లవాత్మక జీవితం
1921 లో సహాయ నిరాకరణ ఉద్యమంలో చేరడానికి వోహ్రా కళాశాల విద్యను విడిచిపెట్టాడు. ఉద్యమం పూర్తయిన తర్వాత అతను లాహోర్‌లోని నేషనల్ కాలేజీలో చేరాడు, అక్కడ అతను బి.ఏ డిగ్రీ పొందాడు. అక్కడే అతను విప్లవాత్మక ఉద్యమానికి శ్రీకారం చుట్టారు. అతను భగత్ సింగ్, సుఖ్‌దేవ్‌తో కలిసి రష్యన్ సోషలిస్ట్ విప్లవం నమూనాపై స్టడీ సర్కిల్ ప్రారంభించాడు.
వోహ్రా పఠనాశక్తి గలవాడు. అతను పనిచేసిన సంస్థల పనితీరు మూలాల్లో మేధో భావజాలాన్ని ప్రేరేపించడంలో అతను కీలక పాత్ర పోషించాడు. అతను కుల దురభిప్రాయాల ద్వారా ప్రభావితం కాలేదు. హిందూ-ముస్లిం ఐక్యతతో పాటు సోషలిస్టు సూత్రాలను ఉపయోగించి పేదవారి అభ్యున్నతికి కృషి చేశాడు.
1926 లో అతని స్నేహితుడు స్థాపించిన నౌజవాన్ భారత్ సభ విప్లవ సంస్థలో ప్రచార కార్యదర్శిగా పనిచేసాడు. 1928 ఏప్రిల్ 6 న, వోహ్రా, భగత్ సింగ్ లు నౌజవాన్ భారత సభ యొక్క మ్యానిఫెస్టోను తయారు చేశారు. స్వాతంత్ర్య లక్ష్యాన్ని సాధించడానికి ఏకైక మార్గదర్శిగా "సేవ, బాధ, త్యాగం" అనే ట్రిపుల్ నినాదాన్ని కలిగి ఉండాలని యువ భారతీయులను కోరారు.
1928 సెప్టెంబరు లో, చాలా మంది యువ విప్లవకారులు ఢిల్లీ లోని ఫిరోజ్‌షా కోట్ల మైదానంలో సమావేశమయ్యారు. హిందుస్థాన్ రిపబ్లికన్ అసోసియేషన్‌ను చంద్రశేఖర్ ఆజాద్ నాయకత్వంలో హిందూస్తాన్ సోషలిస్ట్ రిపబ్లికన్ అసోసియేషన్ గా పునర్వ్యవస్థీకరించారు. వోహ్రా ప్రచార కార్యదర్శిగా నియమితుడయ్యాడు. కాంగ్రెస్ లాహోర్ సెషన్ సమయంలో విస్తృతంగా పంపిణీ చేయబడిన హెచ్.ఎస్.అర్.ఏ మ్యానిఫెస్టోను సిద్ధం చేసింది. జెపి సాండర్స్ హత్య, సెంట్రల్ అసెంబ్లీ హాల్‌లో సింగ్, బటుకేశ్వర్ దత్ బాంబులు విసిరిన ఉదంఆలలో కూడా అతను భాగస్వామి.
బాంబు తత్వశాస్త్రం
1929 లో అతను లాహోర్‌లోని కాశ్మీర్ బిల్డింగ్ లో రూమ్ నంబర్ 69 ను అద్దెకు తీసుకున్నాడు. దానిని బాంబ్ ఫ్యాక్టరీగా ఉపయోగించాడు. అతను ఢిల్లీ-ఆగ్రా రైల్వే లైన్‌లో వైస్రాయ్ లార్డ్ ఇర్విన్ రైలు కింద 1929 డిసెంబరు 23 న బాంబు పేలుడు కోసం పథకం తయారు చేసి అమలు చేశాడు. ఈ సంఘటనలో వైస్రాయ్ గాయపడకుండా తప్పించుకున్నాడు. మహాత్మా గాంధీ తన కల్ట్ ఆఫ్ బాంబ్ అనే ఆర్టికల్ ద్వారా ఈ విప్లవాత్మక చర్యను ఖండిస్తూ, తృటిలో వైస్రాయ్ తప్పించుకున్నందుకు దేవునికి కృతజ్ఞతలు తెలిపాడు.
మరణం
వోహ్రా 1930 మే 28న లాహోర్ లోని రావి నది ఒడ్డున ఒక బాంబు పరీక్ష సమయంలో మరణించాడు. లాహోర్ కుట్ర కేసులో విచారణలో ఉన్న సింగ్, ఇతరులను రక్షించడానికి అవసరమైన పరికరం తయారుచేసి దాని పరీక్షా సమాంలో పేలిపోయినందున తీవ్రంగ గాయపడ్డాడు.
అతనికి భార్య దుర్గావతి దేవి (విప్లవకారులకు దుర్గాభాభీగా సుపరితితురాలు), ఒక కుమారుడు సచింద్ర వోహ్రా ఉన్నారు.
మూలాలు
వర్గం:1930 మరణాలు వర్గం:1903 జననాలు వర్గం:భారత స్వాతంత్ర్య సమర విప్లవ యోధులు
'భీష్మ' సుజాత
సుజాత పాతతరం సినిమానటి. ఈమె తెలుగు, కన్నడ, తమిళ చిత్రాలలో నటించింది. భీష్మ సినిమాలో మత్స్యగంధి వేషం వేసి 'హైలో హైలెస్సా హంస కదా నా పడవ' అనే పాట ద్వారా ప్రేక్షకుల అభిమానాన్ని చూరగొని వారి మనసులలో 'భీష్మ' సుజాత గా నిలిచిపోయింది.
నాటకరంగం
ఈమె చింతామణి, శ్రీకాళహస్తి మహాత్మ్యం, శాంతినివాసం, మనోహర, పంజరంలో పక్షులు, బాలనాగమ్మ, చాణక్య చంద్రగుప్త, శ్రీకృష్ణతులాభారం మొదలైన అనేక నాటకాలలో నటించి పేరుగడించింది. సూరవరపు వెంకటేశ్వర్లు, కాళిదాసు కోటేశ్వరరావు, పద్మనాభం, మాడా వెంకటేశ్వరరావు, స్థానం నరసింహారావు, టి.జి.కమలాదేవి, వాణిశ్రీ, జమున, ఎస్.వి.రంగారావు, శారద, రామకృష్ణ, నాగభూషణం, వల్లం నరసింహారావు, జి.వరలక్ష్మి మొదలైన నటీనటులతో కలిసి నాటకాలలో నటించింది.
సినిమారంగం
ఈమె 60కి పైగా తెలుగు సినిమాలలో, నాలుగైదు తమిళ సినిమాలలో, కొన్ని కన్నడ సినిమాలలో, ఒక ఒరియా సినిమాలో నటించింది. అవకాశాలు తగ్గినప్పుడు రాజసులోచన, సుకుమారి, మంజుల, కుయిలీ, జ్యోతిలక్ష్మి, సిల్క్‌స్మిత మొదలైన వారికి తమిళం నుండి తెలుగులోనికి వచ్చిన అనేక సినిమాలకు డబ్బింగ్ చెప్పింది.
ఈమె నటించిన సినిమాలలో కొన్ని:
మూలాలు
వర్గం:తెలుగు సినిమా నటీమణులు వర్గం:తెలుగు సినిమా డబ్బింగు కళాకారిణులు వర్గం:కన్నడ సినిమా నటీమణులు వర్గం:తమిళ సినిమా నటీమణులు వర్గం:ఒరియా సినిమా నటీమణులు వర్గం:గుంటూరు జిల్లా సినిమా నటీమణులు వర్గం:గుంటూరు జిల్లా రంగస్థల నటీమణులు వర్గం:టెలివిజన్ నటీమణులు
నేరం నాది కాదు ఆకలిది
ఇది 1976 లో విడుదలైన తెలుగు చిత్రం. హిందీలో విజయవంతమైన 'రోటీ' (రాజేష్ ఖన్నా, ముంతాజ్) చిత్రం ఆధారంగా నిర్మితమైనది. క్రైమ్ అండ్ పనిష్మెంట్ తరహాలో కథ సాగుతుంది. మంచి కథనం, అభినయాలతో సాగే చిత్రం. మంచిని సమాధి చేస్తారా, పబ్లిక్ రా ఇది అన్నీ తెలిసిన పబ్లిక్ రా, హైదరబాద్ బుల్ బుల్ మొదలైన పాటలున్నాయి.
చిత్రకథ
రామారావుకు ఒక నేరం వల్ల జైలు శిక్ష విధించబడుతుంది. చేతులకు బేడీలతొనే తప్పించుకుని ఒక రైలు ఎక్కుతాడు. రైల్లో మురళీ మోహన్ పరిచయమౌతాడు. ఐతే రామారావు చేతులకున్న బేడీలు చూసి మురళి మోహన్ రైలు చైను లాగబోతాడు. పెనుగులాటలో మురళీ మొహన్ చనిపోతాడు. తర్వాత రామారావు గుడ్డి వాళ్ళైన మురళి మోహన్ తల్లి తండ్రులను (గుమ్మడి, ---) కలుస్తాడు. ఆ వూరిలోనే మంజుల ఉంటుంది. అక్కడి వ్యాపారస్తుడి దుర్మార్గాలు, అతన్ని రామారావు ఎదుర్కోవడం, రామారావు కోసం పోలీసుల గాలింపు, మరణించాడనుకున్న మురళీమోహన్ కాలుపోగొట్టుకుని తిరిగిరావడం, గుమ్మడికి నిజం తెలియడం .. ఇవి కథాంశాలు.
మూలాలు
వర్గం:ఎన్టీఆర్‌ సినిమాలు వర్గం:గుమ్మడి నటించిన చిత్రాలు వర్గం:జయమాలిని నటించిన సినిమాలు
ప్రపంచ కళా దినోత్సవం
ప్రపంచ కళా దినోత్సవం ప్రతి ఏట ఏప్రిల్ 15న ప్రపంచవ్యాప్తంగా నిర్వహిస్తారు. సృజనాత్మకతపై ప్రపంచంవ్యాప్తంగా అవగాహన కలిపించడంకోసం ప్రపంచ కళల అసోసియేషన్ ఈ దినోత్సవాన్ని నిర్ణయించింది.
ప్రారంభం
గ్వాడలజరాలో జరిగిన ప్రపంచ కళల అసోసియేషన్ యొక్క 17వ సమావేశంలో ఏప్రిల్ 15న ప్రపంచ కళా దినోత్సవంగా ప్రకటిస్తూ ప్రతిపాదన పంపడంతోపాటూ 2012లో మొదటిసారిగా ఉత్సవాలను నిర్వహించడం జరిగింది. టర్కీ దేశపు బెడ్రీ బయకమ్ ఈ ప్రతిపాదనకు సహాయం అందించగా, రోసా మరియా బురిల్లో వెలస్కో (మెక్సికో), అన్నే పుర్నీ (ఫ్రాన్స్), లియు డావీ (చైనా), క్రిస్టోస్ సైమోనైడ్స్ (సైప్రస్), అండర్స్ లిడెన్ (స్వీడన్), కాన్ ఐరీ (జపాన్), పావెల్ క్రాల్ (స్లొవేకియా), దేవ్ చౌరామున్ (మారిషస్), హిల్డే రాంగ్స్కోగ్ (నార్వే) తదితరులు సంతకాలు చేశారు. దాంతో ఈ ప్రతిపాదన ఏకగ్రీవంగా అంగీకరించబడింది.
ఇటలీకు చెందిన చిత్రకారుడు లియొనార్డో డావిన్సి గౌరవార్థం ఆయన పుట్టినరోజైన ఏప్రిల్ 15న ఈ దినోత్సవం నిర్ణయించబడింది. కళా, ప్రపంచ శాంతి, భావ వ్యక్తీకరణ స్వేచ్ఛ, సహనం, సోదర, బహుళ సాంస్కృతికత, ఇతర రంగాలకు డావిన్సి ప్రతీకగా నిలిచాడు.
కార్యక్రమాలు
2012, ఏప్రిల్ 15న జరిగిన తొలి ప్రపంచ కళా దినోత్సవంకు టర్కీ, మెక్సికో, ఫ్రాన్స్, చైనా, సైప్రస్, స్వీడన్, జపాన్, స్లొవేకియా, మారిషస్, నార్వే దేశాలలోని ప్రపంచ కళల అసోసియేషన్ కు చెందిన అన్ని జాతీయ కమిటీలు, 150మంది కళాకారులు మద్దతు లభించింది. వెనుజులా దేశం డావిన్సీ గౌరవార్ధంగా పెయింటింగ్స్, శిల్పాలు, ప్రింట్లు, వీడియో, ఫోటోలతో చిత్ర ప్రదర్శనలను నిర్వహించింది. 2013లో దక్షిణాఫ్రికాలోని మోబోంబెలా మున్సిపల్ ఆర్ట్ మ్యూజియంతో పాటు ప్రపంచవ్యాప్తంగా అనేక కార్యక్రమాలు జరిగాయి. గూగుల్ సంస్థ గూగుల్ ఆర్ట్ ప్రాజెక్ట్ ద్వారా ప్రపంచ కళా దినోత్సవంకు తన మద్దతును అందించింది.
మూలాలు
వర్గం:దినోత్సవాలు వర్గం:అంతర్జాతీయ దినములు వర్గం:ఉత్సవాలు
మోచర్ల రామచంద్రరావు
right|thumb|మోచర్ల రామచంద్రరావు సర్ మోచర్ల రామచంద్రరావు, స్వాతంత్ర్య సమరయోధుడు, న్యాయవాది, ఆంధ్ర మహాసభ అధ్యక్షుడు.
రామచంద్రరావు పశ్చిమ గోదావరి జిల్లా బాదంపూడి గ్రామంలో 1868లో జన్మించాడు. ఈయన బావ మద్రాసులో ఉండటం వల్ల 12 ఏళ్ల వయసులో మద్రాసుకు వచ్చాడు. ట్రిప్లికేన్ లోని హిందూ ఉన్నత పాఠశాలలో చేరి 17 వ ఏట ఉత్తీర్ణుడయ్యాడు. 21 ఏళ్ల వయసులో డిగ్రీ పట్టాను, ఆ తరువాత రెండేళ్లకు లా కళాశాల నుండి న్యాయవాదిగానూ ఉత్తీర్ణుడైనాడు.
మద్రాసు నగరంలో ప్రాక్టీసు పెట్టాలని యోచిస్తున్న తరుణంలో, స్వగ్రామంలో తండ్రి మరణించడంతో పశ్చిమగోదావరికి తిరిగివచ్చి, 1894 నుండి 1905 వరకు 11 ఏళ్లు రాజమండ్రిలో న్యాయవాద వృత్తిని చేపట్టాడు. ఆ పదకొండేళ్లలో తరచూ కోర్టు గదులకు వెళుతూ, అప్పట్లో మద్రాసులో ప్రముఖ న్యాయవాది ఆండ్రూ లైంగ్ వద్ద సహాయకునిగా కూడా పనిచేశాడు. రాజమండ్రిలో ఈయన ప్రాక్టీసు పెద్ద ఎత్తున వస్తున్న జమిందారీ కేసులతో విజయవంతంగానే సాగుతుండేది. బాగా వృద్ధి చెంది సంపాదన తెచ్చిపెట్టింది. అయితే గోదావరి జిల్లా రెండుగా విడిపోయినప్పుడు, ఏలూరులో స్థిరపడి అక్కడ బార్ అసోషియేషన్ అధ్యక్షునిగా పదిహేనేళ్లకు పైగా పనిచేశాడు. అక్కడే నగరపాలిక యొక్క తొలి ఛైర్మన్ గా ఎన్నికై పదేళ్ల పాటు ఆ పదవిలో కొనసాగాడు. ఏలూరులో ఈయన చేసిన సేవలకు స్మారకార్ధంగా ఒక పేటకు రామచంద్రరావు పేట అని నామకరణం చేశారు. జిల్లా రాజధాని నిడుదవోలుకు బదలుగా ఏలూరును చేయటానికి రామచంద్రరావే ప్రధాన కారణం. ఈయన కొన్నాళ్ళు ఉమ్మడి కృష్ణా, పశ్చిమ గోదావరి జిల్లా బోర్డులకు అధ్యక్షునిగా పనిచేశాడు. మోచర్ల రామచంద్రరావు 1914-4-10 నుండి 1919-11-15 వరకు విజయవాడలోని సర్వోత్తమ గ్రంథాలయానికి, ఆంధ్రప్రదేశ్ గ్రంథాలయ సంఘం నకు తొలి అధ్యక్షుడిగా ఉన్నాడు.
మోచర్ల 1936 మే నెలలో తన 68వ యేట మద్రాసులో పరమపదించాడు. సంతాపసభలో రైట్ హానరబులు వి.ఎస్.శ్రీనివాసశాస్త్రి ఈయనను దక్షిణభారత గోఖలేగా అభివర్ణించాడు.
వెలుపలి లంకెలు
వర్గం:1868 జననాలు వర్గం:1936 మరణాలు వర్గం:తెలుగువారిలో స్వాతంత్ర్య సమర యోధులు వర్గం:పశ్చిమ గోదావరి జిల్లా స్వాతంత్ర్య సమర యోధులు వర్గం:మద్రాసు ప్రెసిడెన్సీలో శాసన సభ్యులుగా పనిచేసిన ఆంధ్రప్రదేశ్ వ్యక్తులు వర్గం:ఆంధ్ర రాష్ట్ర ఉద్యమంలో పాల్గొన్నవారు వర్గం:ఒక స్థలానికి తన పేరు పెట్టబడిన ఆంధ్రప్రదేశ్ వ్యక్తులు వర్గం:ఏలూరు పురపాలక సంఘ చైర్మన్‌లు వర్గం:పశ్చిమ గోదావరి జిల్లా న్యాయవాదులు వర్గం:తెలుగు గ్రంధాలయ ప్రముఖులు
కల్హణుడు
కల్హణుడు ( कल्हण    ) కాశ్మీర్ చరిత్రకు సంబంధించిన రాజతరంగిణి( రాజుల నది ) రచయిత. ఇది ప్రత్యేకంగా కాశ్మీరు చరిత్రకు సంబంధించి ప్రామాణిక గ్రంథం.
అతను 1148 మఱియు 1149 మధ్య సంస్కృతంలో ఈ రచనను రచించాడు. కల్హణుడు మినహా, "పదమూడవ శతాబ్దానికి ముందు కాలక్రమానుసారం లేదా బాగా ప్రాచుర్యం చెందిన మరొక సాహిత్య రచనలు అంతగా లేవు. వాస్తవానికి లభించినా కూడా ఎక్కువ స్థల భావ వివరణ ఉన్న రచనలు పెద్దగా కనబడుటలేదు".
జీవిత విశేషాలు
కల్హణుడు కాశ్మీరీ హిందూ కుటుంబంలో కాశ్మీరీ మంత్రి అయిన చన్పాకకు జన్మించాడు, అతను బహుశా లోహర రాజవంశానికి చెందిన రాజు హర్సాకు సేవ చేశాడు. అతని జన్మస్థలం పరిహస్పూర్ మఱియు అతని జననం 12వ శతాబ్దంలో చాలా ప్రారంభంలో ఉండే అవకాశం ఉంది. అతను హిందూ బ్రాహ్మణ కులానికి చెందినవాడు అని చాలా మటుకు ఉంది, ముఖ్యంగా అతని సంస్కృత జ్ఞానం ద్వారా సూచించబడింది. అతని రాజతరంగిణిలోని ఎనిమిది పుస్తకాలలో ప్రతిదానికి పరిచయ పద్యాలు హిందూ దేవత అయిన శివుని ప్రార్థనలతో కొనసాగుతుంది. ఆ సమయంలో కాశ్మీర్‌లోని చాలా మంది హిందువులతో సమానంగా, అతను బౌద్ధమతం పట్ల కూడా సానుభూతిపరుడు, మఱియు బౌద్ధులు హిందువుల పట్ల ఈ భావాన్నే ప్రతిస్పందించారు అని తెలియపరిచాడు. సాపేక్షంగా ఆధునిక కాలంలో కూడా, కాశ్మీరీ బ్రాహ్మణులకు బుద్ధుని పుట్టినరోజు ఒక ముఖ్యమైన పండుగ. కల్హణుడు కాలానికి ముందే బుద్ధుడిని విష్ణువు యొక్క అవతారంగా హిందువులు అంగీకరించారు.
అన్నా రాజం మల్హోత్రా
అన్నా రాజం మల్హోత్రా (1927 జూలై 17 – 2018 సెప్టెంబరు 17) భారతదేశ స్వాతంత్ర్యం అనంతరం మొట్టమొదటి మహిళా ఐఏఎస్ ఆఫీసర్‌. 1951లో ఆమె సివిల్ సర్వీస్‌లో చేరి మద్రాస్‌లో పనిచేసింది. అప్పటి ముఖ్యమంత్రి సీ. రాజగోపాలచారి ప్రభుత్వంలో ఆమె కీలక బాధ్యతలు చేపట్టింది. ఆమె తన భారత 17వ రిజర్వుబ్యాంకు గవర్నరుగా ఉన్న ఆర్.ఎన్.మల్హోత్రా ను వివాహం చేసుకుంది.
కల్హణుడు
జీవిత విశేషాలు
11వ శాతాబ్దానికి చెందిన కవి బిల్హణుడు వ్రాసిన విక్రమాంక దేవచరిత్ర , రామాయణం మఱియు మహాభారతం వంటి పూర్వ ఇతిహాసాలతో కల్హణకు సుపరిచితం ఉన్నది. కారణం వీటన్నింటిని అతను తన స్వంత రచనలలో ప్రస్తావించాడు. కల్హణ రాజతరంగిణిని వ్రాసే సమయంలో పాలక చక్రవర్తి జయసింహుడు. ఈ రచన సాధారణంగా కాశ్మీరు సంస్కృతీ సంప్రదాయాలను నమోదు చేస్తుంది. కానీ రాజతరంగిణిలోని 120 శ్లోకాలు అనంత దేవ రాజు కుమారుడైన కలాశ్ రాజు పరిపాలనాకాలంలో జరిగిన అక్రమాలు, ప్రజావ్యతిరేక విధానాల గురించి వివరించింది. రాజతరంగిణిలోని ప్రాచీన చారిత్రిక వివరాలు ప్రాచీన భారతీయ చరిత్ర రచనకు ప్రామాణికంగా వినియోగపడుతున్నాయి.
పుస్తకాల పట్టిక
వర్గం:సంస్కృత కవులు వర్గం:సంస్కృత కావ్యాలు
అన్నా రాజం మల్హోత్రా
జీవిత విశెషాలు
1951లో సివిల్స్‌కు ఎంపికైన ఆమెకు, ఆరంభంలోనే అవమానాలు ఎదురయ్యాయి. ఆడవారు, మగవారిలా అన్ని సందర్భాల్లో కఠినంగా వ్యవహరించలేరని, విధులు నిర్వర్తించలేరనీ పోస్టింగ్ ఇచ్చేందుకు అధికారులు నిరాకరించారు. మద్రాసు తొలి ముఖ్యమంత్రి సి. రాజగోపాలాచారి కూడా తన పేషీలో ఆమెకు ఎలాంటి పోస్టింగ్ ఇవ్వలేదట. దీనిపై న్యాయపోరాటం చేసిన ఆమె, చివరకు అనుకున్నది సాధించింది.
ఆమె హోసూరు సబ్ కలెక్టర్‌గా ఉన్న సమయంలో ఓ గ్రామంలోకి ప్రవేశించి బీభత్సం సృష్టిస్తోన్న ఆరు ఏనుగులపై కాల్పులకు ఆదేశాలివ్వాలని ఒత్తిడి వచ్చినా ధైర్యంగా పరిస్థితులను ఎదుర్కొన్నది. గజరాజులను సురక్షితంగా అడవికి వెళ్లేలా చేసింది.
ముంబైలో జవహర్‌లాల్ నెహ్రూ పోర్ట్ ట్రస్ట్ (జేఎన్‌పీటీ)ను ఏర్పాటు చేయడంలో కీలక పాత్ర వహించింది. ఆ ట్రస్ట్‌కు ఆమె చైర్‌పర్సన్‌గా కూడా వ్యవహరించింది. 1982లో ఢిల్లీలో ఏసియన్ గేమ్స్ నిర్వహించినప్పుడు వాటి వ్యవహారాలను ఆమెనే చూశారు. ఈ సమయంలో ఆనాటి ప్రధాని రాజీవ్‌గాంధీతో ఆమెకు సాన్నిహిత్యం ఏర్పడింది. కేంద్ర హోంశాఖలోనూ కీలక పదవులు నిర్వహించింది. కేంద్ర ప్రభుత్వంలో సెక్రటేరియల్ ఉద్యోగాన్ని నిర్వహించిన మొదటి మలయాళీ మహిళగా గుర్తింపు పొందింది.
పురస్కారాలు
1989లో ఆమెకు పద్మ భూషణ్ అవార్డు వచ్చింది.
మూలాలు
వర్గం:1927 జననాలు వర్గం:2018 మరణాలు వర్గం:ఐ.ఏ.ఎస్.ఆఫీసర్లు
సన్యాసి
సన్యాసి లేదా బైరాగి బ్రహ్మచర్యాన్ని లేదా సంసార సాగరాన్ని వీడి సత్యాన్వేషణకై దైవ మార్గాన్ని అవలంభించే వ్యక్తి. దీనికి లింగ భేదం లేదు. ఆడవారైనా, మగవారైనా సన్యాసం పుచ్చుకోవచ్చు. వీరు ఎక్కువగా కాషాయ వస్త్త్రాలు ధరించి దేశసంచారము చేస్తుంటారు. ప్రజలకు ధర్మోపదేశం చేస్తూ సాగిపోతుంటారు. వీరిలో కొందరికి మూలికా వైద్యము కూడా తెలిసి ఉంటుంది. చిన్న చిన్న ఆరోగ్య సమస్యలను తమకు తామే నయం చేసుకొంటారు.మనకి తెలిసి గొప్ప సన్యాసులు శంకర భగవత్పాదులు, రామకృష్ణ పరమహంస, చంద్రశేఖర సరస్వతి, స్వామి వివేకానంద, దత్తాత్రేయులు, శ్రీ గురుడు, మౌన స్వామి, సిద్దేశ్వరానంద భారతి, రమణ మహర్షి ఇలా ఎంతో మంది ఇంకా గొప్ప తపస్వులు తపస్సు కోసం పరితపిస్తూ సన్యా ఆశ్రమ స్వీకారం చేస్తూ దేశాన్ని ఇంకా నడిపిస్తూ ఉన్నారు.
మూలాలు
వర్గం:హిందూ మతము
పేట్ బషీరాబాద్
పేట్ బషీరాబాద్‌, తెలంగాణ రాష్ట్ర రాజధాని హైదరాబాదు లోని కుత్బల్లాపూర్ శివారు ప్రాంతం. ఇది మేడ్చల్ మల్కాజిగిరి జిల్లాలోని కుత్బుల్లాపూర్‌ మండలం పరిధిలోకి వస్తుంది.
చరిత్ర
సికందర్ జా మీర్ అక్బర్ ఆలీఖాన్ అసఫ్ జా III రెండవ కుమారుడైన 3వ నిజాం మీర్ బషీరుద్దీన్ ఆలీఖాన్ (సంసం ఉద్ దౌలా) పేరును ఈ ప్రాంతాలనికి పెట్టారు. ఇక్కడికి సమీపంలో జీడీమెట్ల, కుత్బుల్లాపూర్‌, నందనగర్, గాజులరామారం, సూరారం, రామరాజు నగర్, భెల్ కాలనీ, గ్రీన్ కౌంటీ కాలనీ, మొదలైన ప్రాంతాలు ఉన్నాయి.
రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో పేట్ బషీరాబాద్‌ మీదుగా కోఠి, మేడ్చల్, ఎన్జీవోస్ కాలనీ, అఫ్జల్‌గంజ్, మెహదీపట్నం, మహాత్మా గాంధీ బస్ స్టేషన్ వంటి ప్రాంతాలకు బస్సులు నడుపబడుతున్నాయి. ఇక్కడికి సమీపంలో బొల్లారం బజార్ రైల్వే స్టేషను, ఆల్వాల్ రైల్వే స్టేషను ఉన్నాయి.
ఉత్తర (2020 సినిమా)
ఉత్తర 2020లో తెలుగులో విడుదలైన రొమాంటిక్ క్రైమ్ సినిమా. లైవ్ ఇన్ సి క్రియేషన్స్, గంగోత్రి ఆర్ట్ క్రియేషన్స్ బ్యానర్స్ పై తిరుపతి, శ్రీపతి గంగదాస్‌ నిర్మించిన ఈ చిత్రానికి తిరుపతి యస్‌. ఆర్‌ దర్శకత్వం వహించాడు. శ్రీరామ్ నిమ్మల, కారుణ్య కత్రేన్‌ హీరో, హీరోయిన్లుగా నటించిన ఈ సినిమా 3 జనవరి 2020న విడుదల చేశారు.
పేట్ బషీరాబాద్
పాఠశాలలు
ఇక్కడ సెయింట్ ఆన్స్ హైస్కూల్, షేర్వుడ్ హైస్కూల్ ఉన్నాయి.
ఉత్తర (2020 సినిమా)
కథ
అశోక్ (శ్రీరామ్ నిమ్మల) అదే ఊరికి చెందిన స్వాతి (కారుణ్య కత్రేన్‌) ప్రేమలో పడతాడు. అయితే ఆర్ధికంగా అతనికి సమస్యలు ఉడడంతో, హీరోయిన్ ని పెళ్లి చేసుకుని కుటుంబాన్ని నడిపే స్థోమత లేకపోవడంతో కొంత ఆలోచనలో పడతాడు. అలాంటి సమయంలో 'ఉత్తర' అనే నిధి గురించి తెలుసుకుని, ఆ నిధిని చేజిక్కించుకోవడం కోసం ఊరి పెద్ద అయిన రుద్రయ్యతో చేతులు కలుపుతాడు. అతడికి నిధి దక్కుతుందా, స్వాతిని అశోక్, పెళ్లి చేసుకుంటాడా, లేదా అనేది మిగతా సినిమా కథ.
మూలాలు
వర్గం:2020 తెలుగు సినిమాలు వర్గం:2020 సినిమాలు
గూటం
గూటం కొయ్య లేదా ఇనుము తో చేయబడిన ఒక పనిముట్టు. దీనిని ఎక్కువగా వడ్రంగులు వాడుతారు. ఇది స్థూపాకారములో ఉంటుంది. క్రింది భాగములో చేతితో పట్టుకోవడానికి ఒక చెక్క పిడి ఉంటుంది. పై భాగంలో ఇటుక ఆకారంలో చెక్కబడి ఉంటుంది. దీనిని కొయ్య సామాగ్రి ని బిగించడానికి, చిన్న చిన్న కొయ్య మేకులను కొట్టడానికి వాడుతారు.గ్రామాలలో ఎడ్ల బండి తయారీలో దీనిని ఎక్కువగా ఉపయోగిస్తారు. చర్మకారులు ఇనుప గూటాన్ని ఉపయోగిస్తారు.
ఉపయోగాలు
మొదట చెప్పినట్లు ఎక్కువగా ఇది వృత్తిపని వారికి ఉపయోగపడుతుంది. వివిధ రకాల గూటాలను వివిధ వృత్తులవారు వాడుతారు.
బయటి లంకెలు
వర్గం:చేతి పనిముట్లు వర్గం:ఆయుధాలు
ఎ. ఎం. రత్నం
ఏ.ఎం.రత్నం (ఆంగ్లం: A. M. Rathnam) దక్షిణ భారతదేశానికి చెందిన సినీనిర్మాత. ఇతడు మొదట సినిమారంగంలో మేకప్ ఆర్టిస్ట్‌గా ప్రవేశించి తరువాత నిర్మాతగా మారారు. కొన్ని చిత్రాలకు దర్శకత్వం కూడా వహించారు. ఇతను శ్రీ సూర్య మూవీస్ అనే సినీ నిర్మాణ సంస్థను స్థపించి తెలుగు, తమిళ చిత్రాలను నిర్మిస్తున్నారు. నిర్మాతగా ఇతని మొదటి సినిమా విజయశాంతి ప్రధాన పాత్రలో వచ్చిన కర్తవ్యం. ఈ సినిమా మంచి విజయాన్ని సాధించింది.
ఇతని కుమారులు జ్యోతి కృష్ణ, రవికృష్ణలు కూడా సినీరంగంలోనే ఉన్నారు.
తెలుగు సినిమాలు
వర్గం:తెలుగు సినిమా నిర్మాతలు వర్గం:తమిళ సినిమా నిర్మాతలు వర్గం:తెలుగు సినిమా పాటల రచయితలు వర్గం:తెలుగు సినిమా దర్శకులు వర్గం:నెల్లూరు జిల్లా సినిమా నిర్మాతలు వర్గం:నెల్లూరు జిల్లా మేకప్ కళాకారులు వర్గం:కళైమామణి పురస్కార గ్రహీతలు
వెంకటేశ్ అయ్యర్
వెంకటేశ్‌ అయ్యర్‌ భారతదేశానికి చెందిన అంతర్జాతీయ క్రికెట్ క్రీడాకారుడు. ఆయన మధ్యప్రదేశ్‌ రాష్ట్రం తరపున ఐపీఎల్‌లో కోల్‌కతా నైట్‌రైడర్స్ జట్టుకు ప్రాతినిధ్యం వహించి ఐపీఎల్‌ - 2021లో అద్భుత ప్రదర్శన అనంతరం ఆయన న్యూజిలాండ్‌తో ఆడిన మూడు మ్యాచ్‌ల టీ20 సిరీస్‌లో భారత జట్టుకు ఎంపికయ్యాడు. వెంకటేశ్‌ అయ్యర్‌ ఐపీఎల్‌ - 2021లో అద్భుత ప్రదర్శన అనంతరం ఐపీఎల్‌-2022 వేలంలో కేకేఆర్‌ ఫ్రాంఛైజీ రూ.8 కోట్లు పెట్టి అతడిని సొంతం చేసుకుంది. ఆయన జనవరి 2022లో దక్షిణాఫ్రికాలో దక్షిణాఫ్రికాతో జరిగే మూడు వన్డేల సిరీస్‌కు ఎంపికయ్యాడు.
మూలాలు
వర్గం:క్రికెట్ క్రీడాకారులు వర్గం:1994 జననాలు
సాహిర్ లుధియానవి
సాహిర్ లుధియానవి (ఆంగ్లం : Sahir Ludhianvi) (ఉర్దూ : ساحر لدھیانوی ) (జననం : మార్చి 8, 1921 – మరణం : అక్టోబరు 25, 1980), సుప్రసిద్ధ ఉర్దూ కవి, బాలీవుడ్ గేయరచయిత. ఇతడి పేరు "అబ్దుల్ హయీ", కలంపేరు "సాహిర్", లూధియానాకు చెందినవాడు కాబట్టి లుధియానవి అయ్యాడు. సాహిర్ అనగా 'మాంత్రికుడు' (జాదూ చేసేవాడు), సాహితీ ప్రపంచంలో ఇలాంటి కలంపేర్లు పెట్టుకోవడం ఓ ఆనవాయితీ. రెండు సార్లు ఫిలింఫేర్ అవార్డును గెలుచుకున్నాడు.
బాలీవుడ్ లో తన ప్రస్థానం మొదలెట్టి, అంచెలంచెలుగా ఎదిగి, ఓ రెండు దశాబ్దాలుగా వెలుగొందాడు. హిట్టయిన ప్రతిచిత్రం ఇతడి పాటలు కలిగివుండేది.
అక్టోబరు 25, 1980, 59 సం.ల వయస్సులో గుండెపోటుతో మరణించాడు.
పాటలు
సాహిర్ వ్రాసిన కొన్ని పాటలు;
బయటి లింకులు
వర్గం:1921 జననాలు వర్గం:1980 మరణాలు వర్గం:పద్మశ్రీ పురస్కార గ్రహీతలు వర్గం:భారతీయ కవులు వర్గం:ఉర్దూ కవులు వర్గం:భారతీయ సినిమా వర్గం:బాలీవుడ్ వర్గం:ఫిలింఫేర్ అవార్డుల విజేతలు
మాలిక (వెబ్‌సైట్)
మాలిక [ http://maalika.org] తెలుగు బ్లాగులు, తెలుగు వెబ్‌సైట్ల కోసం రూపొందించబడ్డ సంకలన వెబ్ సైట్. ఇది ప్రస్తుతం ఉన్న అన్ని తెలుగు బ్లాగు సంకలునులలో కెల్లా వేగవంతం అయినది. ఇది ఏప్రిల్ 19, 2010 రోజు నుండి అందుబాట్లోకి వచ్చింది. బ్లాగుల్లో ఆధిపత్యధోరణిని వ్యతిరేకిస్తూ భావస్వేచ్ఛ కోసం ఏర్పాటు చేయబడ్డ ఈ సంకలిని (నిర్వాహకులు చెప్పిన మాట) అనతికాలంలోనే ఎంతో ప్రాముఖ్యత సంపాదించుకుంది.
వర్గం:అంతర్జాలం
సుశీల దీదీ
సుశీల దీదీ ( పంజాబీ : ਸੁਸ਼ੀਲਾ ਦੀਦੀ ; 1905 మార్చి 5 - 1963 జనవరి 13) భారతదేశ స్వాతంత్ర్య పోరాటంలో ఒక విప్లవ మహిళ.
ప్రారంభ జీవితం
సుశీల దీదీ 1905 మార్చి 5 న పంజాబ్ రాష్ట్రంలోని గుజరాత్ డివిజన్‌లోని డాంటో చుహార్‌లో జన్మించింది. 1926 లో ఆమె కళాశాలలో చదువుతున్నప్పుడు, ఆమెలో దేశభక్తి భావన ప్రబలింది. దీని తరువాత ఆమె భారతదేశ స్వాతంత్ర్యం కోసం పనిచేస్తున్న విప్లవ పార్టీలో చేరింది.
విప్లవాత్మక కార్యకలాపాలు
1926 లో, బిస్మిల్, రోషన్ సింగ్, రాజేంద్ర లాహిరిలను ఉరితీసిన సంఘటన సుశీలని విప్లవాత్మక కార్యకలాపాల వైపు మళ్ళించింది. ఆమె హిందూస్తాన్ సోషలిస్ట్ రిపబ్లికన్ అసోసియేషన్‌లో భగవతి చరణ్ వోహ్రాతో పాటు చేరింది.
సాండర్స్ హత్య తర్వాత, ఆమె భగత్ సింగ్ అజ్ఞాతంలో నివసించడానికి కోల్‌కతా లో ఒక ఇంటిని ఏర్పాటు చేసింది. అసెంబ్లీపై బాంబు విసిరిన తర్వాత భగత్ సింగ్, బటుకేశ్వర్ దత్ పట్టుబడినప్పుడు, సుశీల దీదీ, దుర్గా భాభీతో కలిసి ఇతర విప్లవకారులు తప్పించుకోవడానికి సహాయపడింది. 1931 అక్టోబరు 1 న ఆమె ఇతర విప్లవకారులతో కలిసి, యూరోపియన్ సార్జెంట్ టేలర్ తో పాటు అతని భార్యను కాల్చి తప్పించుకుంది.
బాహ్య లింకులు
వర్గం:భారత స్వాతంత్ర్యోద్యమం వర్గం:1963 మరణాలు వర్గం:1903 జననాలు వర్గం:భారత స్వాతంత్ర్య సమర విప్లవ యోధులు
ఎర్తింగ్
ఎర్తింగ్ లేదా గ్రౌండింగ్ అనగా ఎలక్ట్రికల్ సర్క్యూట్లను భూమికి అనుసంధానించడం. విద్యుత్ శక్తి పంపిణీ వ్యవస్థ యొక్క భద్రత విషయంలో ఎర్తింగ్ చాలా ప్రముఖమైనది.
ఎలక్ట్రికల్ సర్క్యూట్లు భూమికి విద్యుత్ కనెక్షన్ చేయడానికి అనేక కారణాలు ఉన్నాయి. ఇలా
1. విద్యుత్ షాక్ నుండి వ్యక్తి యొక్క రక్షణ. 2. విద్యుత్ పరికరాలను ఒల్టేజి యొక్క హెచ్చుతగ్గుల కారణంగా కాలిపోకుండా, పాడవకుండా చూసేందుకు. 3. కొన్ని సర్క్యూట్లలో భూమిని కండక్టర్‌గా ఉపయోగిస్తారు, కాబట్టి వైర్లు లేదా కేబుల్‌లను విడిగా కనెక్ట్ చేయవలసిన అవసరం లేదు.
ఎలక్ట్రిక్ పరికరంలో విద్యుత్ వైరు యొక్క ఇన్సులేషన్ కత్తిరించబడి లేదా దెబ్బతిన్నబడి పరికరం యొక్క బాడీకి విద్యుత్ వస్తున్నప్పుడు వ్యక్తుల శరీరం తాకినప్పుడు అందులో ప్రవహిస్తున్న విద్యుత్ ప్రవాహం వ్యక్తి శరీరం ద్వారా భూమిని చేరుతుంది, ఆ విధంగా వ్యక్తి విద్యుత్ షాకుకు గురౌతాడు. అయితే విద్యుత్ పరికరానికి ఎర్తింగ్ సౌకర్యం ఉన్నట్లయితే అధిక విద్యుత్ ఎర్తింగ్ వైరు ద్వారా భూమికి చేరుతుంది కాబట్టి వ్యక్తిపై విద్యుత్ ప్రవాహము యొక్క తీవ్రత అంతగా కనిపించదు, ప్రమాదం యొక్క స్థాయి చాలా తక్కువగా ఉంటుంది లేదా అసలు ఉండదు.
విద్యుత్ షాక్ నుండి రక్షణకు, విద్యుత్ పరికరాల భద్రతకు ప్రతి ఇంటిలో ఎర్తింగ్ సౌకర్యాన్ని ఏర్పరచుకుంటున్నారు. ప్రతి విద్యుత్ ట్రాన్స్‌ఫార్మర్ దగ్గర ఈ ఎర్తింగ్ ను ఏర్పాటుచేస్తారు. పెద్దపెద్ద భవానాలలో, సంస్థలలో ఈ ఏర్పాటు తప్పనిసరిగా ఉంటుంది. పిడుగుల నుంచి రక్షణకు ఈ ఎర్తింగ్ సదుపాయాన్ని చాలాకాలము నుంచే ఉపయోగిస్తున్నారు.
మూలాలజాబితా
వర్గం:విద్యుచ్ఛక్తి
డోన్ పురపాలక సంఘం
డోన్ పురపాలకసంఘం ,ఆంధ్రప్రదేశ్ రాష్ట్రం,నంద్యాల జిల్లా లోని ఒక పట్టణ స్వపరిపాలన సంస్థ.ఈ పురపాలకసంఘం నంద్యాల లోకసభ నియోజకవర్గం లోని, డోన్ శాసనసభ నియోజకవర్గం పరిధికి చెందింది.
చరిత్ర
ఈ పురపాలక సంఘం 32 వార్డులలో ఏర్పాటు చేశారు.దీని కోసం ప్రతి 5 సంవత్సరాలకు ఎన్నికలు జరుగుతాయి. ఈ పురపాలక సంఘంలో798 పబ్లిక్ కుళాయిలు, 186 బోర్-బావులు, 1551 వీధి దీపాలు, ఒక పార్క్, పబ్లిక్ మార్కెట్, ప్రాథమిక, మాధ్యమిక పాఠశాలలు ఉన్నాయి.
జనాభా గణాంకాలు
ఈ పురపాలక సంఘం లో 2011 జనాభా లెక్కల ప్రకారం డోన్  మొత్తం జనాభా 59,272. ఇందులో పురుషులు 29,470 కాగా మహిళలు 29,802 మంది ఉన్నారు. మొత్తం 12,827 కుటుంబాలు నివసిస్తున్నాయి. డోన్ సగటు సెక్స్ నిష్పత్తి 966.0-6 సంవత్సరాల వయస్సు గల పిల్లల జనాభా 7118, ఇది మొత్తం జనాభాలో ఇందులో 4739 మగ పిల్లలు 4739 ఆడ పిల్లలు 4430 మంది ఉన్నారు. డోన్ అక్షరాస్యత 67.2%. ఇందులో పురుషుల అక్షరాస్యత 72.33 %, స్త్రీ అక్షరాస్యత 62.96% కలిగి ఉన్నారు.
పొలం
పొలం (వ్యవసాయ క్షేత్రం, వ్యవసాయ భూమి) అనగా రైతులు పంటలు పండించే ప్రదేశం. వ్యవసాయ భూములు సారవంతమైన నేలను కలిగివుంటాయి, ఇవి ప్రధానంగా వ్యవసాయ పనుల కోసం ఉపయోగించబడతాయి. ఆహారం, ఇతర పంటలను ఉత్పత్తి చేయుటకు ప్రాథమిక అవసరం పొలం. ప్రధానంగా వ్యవసాయ ప్రక్రియలకు అంకితం చేయబడిన భూమినే పొలం అంటారు. వీటి యొక్క ముఖ్య ఉద్దేశ్యం ఆహారం, ఇతర పంటలను ఉత్పత్తి చేయడం. వ్యవసాయ యోగ్యమైన భూమిలో కూరగాయలు పండిస్తున్నట్లయితే ఆ భూమిని కూరగాయల పొలాలు అని అంటారు. పండ్ల చెట్లను పండించే క్షేత్రాలను పండ్ల క్షేత్రాలు లేదా పండ్ల తోటలని అంటారు. పొలాలను సహజ ఫైబర్స్, జీవ ఇంధనాలు, ఇతర పదార్థాల ఉత్పత్తికి ఉపయోగిస్తారు. పశువులకు పశుగ్రాసం కొరకు పొలాలలో గడ్డిని పెంచుతారు. పంటలను బట్టి, ఉపయోగించే విధానాన్ని బట్టి పొలాలకు తోటలని, ఎస్టేట్లు అని, ఫామ్‌హౌస్‌లు అని కొన్ని రకాలు ఉన్నాయి.
మూలాలు
వర్గం:వ్యవసాయం
డోన్ పురపాలక సంఘం
పౌర పరిపాలన
ఈ పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 26 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. ఇతను ఎన్నికైననాటినుండి నుండి ఐదు సంవత్సరాలు పదవిలో కొనసాగుతాడు.
వెలుపలి లంకెలు
వర్గం:నంద్యాల జిల్లా పురపాలక సంఘాలు
ఎస్.ఎన్. చారి
'''ఎస్.ఎన్. చారి''' తెలంగాణ రాష్ట్రానికి చెందిన ప్రముఖ చిత్రకారుడు, రంగస్థల నటుడు, దర్శకుడు, పాత్రికేయుడు.
వివాహం
ఈయనకు కళావతితో వివాహం జరిగింది. వీరికి ముగ్గురు కుమార్తెలు (శివరంజని, శ్వేత, శిరీష), ఒక కుమారుడు (రాంచరణ్ తేజ్)
చిత్రకళారంగం
తన 12వ ఏటనే చిత్రకళలపై ఉన్న ఆసక్తితో అటువైపుగా దృష్టి సారించాడు. నందమూరి తారక రామారావు. నిలువెత్తు కటౌట్ ను ప్రాథమిక దశలోనే వేశాడు. చిత్రకళలో టి.టి.సి.లో ప్రథమ శ్రేణిలో ఉత్తీర్ణుడయ్యాడు.
కళారంగం
సామాన్య కళాకారునిగా జీవితాన్ని ప్రారంభించిన చారి, అభ్యుదయ కళానిలయాన్ని ప్రారంభించాడు. తన సంస్థ ద్వారా హుష్ కాకి, పద్మవ్యూహం, గప్ చుప్, గజేంద్రమోక్షం, కోహినూర్ మొదలైన నాటికలు ప్రదర్శించాడు.